Հասան Յազդանի

**Հասան Յազդանի Չարատի** (, ), իրանցի ազատ ոճի ըմբիշ: Յազդանին ազատ ոճի ըմբշամարտի օլիմպիական և աշխարհի չեմպիոն է երկու քաշային կարգերում։ 2016 թվականի ամառային օլիմպիական խաղերում դարձել է օլիմպիական չեմպիոն 74 կգ քաշային կարգում՝ եզրափակիչում հաղթելով ռուս ըմբիշ Անիուար Գեդուևին։ Հաջորդ տարի դարձել է աշխարհի չեմպիոն 2017 թվականի ըմբշամարտի աշխարհի առաջնությունում տղամարդկանց ազատ ոճի 86 կգ քաշային կարգում։ Իր երկրորդ աշխարհի տիտղոսը նվաճել է 2019 թվականին Ղազախստանում կայացած ըմբշամարտի աշխարհի առաջնությունում և երրորդը 2021 թվականին Նորվեգիայում կայացած ըմբշամարտի աշխարհի առաջնությունում։

## Կարիերա
ձախից|մինի|300x300փքս|Յազդանին տոնում է իր հաղթանակը Ռիո-2016-ի ամառային Օլիմպիական խաղերի տղամարդկանց 74 կգ քաշայինների ոսկե մեդալի համար պայքարում ռուս Անիուար Գեդուևին հաղթելուց հետո:
Յազդանին ոսկե մեդալ է նվաճել 2014 թվականի պատանիների աշխարհի առաջնությունում 66 կգ քաշային կարգում՝ եզրափակչում հաղթելով ամերիկացի մրցակցին Աարոն Պիկոյին։ Հաջորդ տարի երկրորդ հորիզոնականն է զբաղեցրել մեծահասակների աշխարհի առաջնությունում՝ եզրափակիչում պարտվելով ռուս Մագոմեդրասուլ Գազիմագոմեդովին 10–3 հաշվով։

74 կգ քաշային կարգում Յազդանին 2016-ի Ռիոյի Օլիմպիական խաղերում նվաճել է ոսկե մեդալ՝ հաղթելով Անիուար Գեդուևին 6–6 հաշվով, վաստակելով վերջնական միավորներ։

Եվս մեկ անգամ քաշը բարձրացնելուց հետո Յազդանին ոսկի է նվաճել 2017 թվականի Իսլամական համերաշխության խաղերում արդեն 86 կգ քաշային կարգում։ Չեմպիոն դառնալու ճանապարհին  11-0 հաշվով հաղթել է Օլիմպիական խաղերի նախկին ոսկե մեդալակիր ադրբեջանցի Շարիֆ Շարիֆովին և 2016 թվականի Օլիմպիական խաղերի արծաթե մեդալակիր թուրք Սելիմ Յաշարին։

Մասնկացել է 2017 թվականին Փարիզում կայացած ըմբշամարտի աշխարհի առաջնությունանը։ 2017 թվականին Փարիզում կայացած ըմբշամարտի աշխարհի առաջնությունում Հասան Յազդանին մասնակցել է 86 կգ քաշային կարգում։ Աշխարհի առաջնությունում վճռորոշ հաղթանակներ է տարել՝ անցկացրած 5 հանդիպումներից 4-ը մաքուր հաղթանակ, եզրափակիչը՝ տեխնիկական գերազանցությամբ։ Ամբողջ առաջնությունում Յազդանին ընդամենը երկու միավոր է տվել։ Հանդիպումներից անմիջապես հետո հայտարարել է, որ «եկել է Փարիզ վճռորոշ ոսկու համար՝ առանց «եթե-երի» և «բայցերի»։

2020 թվականի ամառային օլիմպիական խաղերի տղամարդկանց 86 կգ քաշային կարգի եզրափակչում պարտվել է ամերիկացի Դեյվիդ Թեյլորին։ Իր առաջին հաղթանակը Թեյլորի դեմ տարել է  2021 թվականի ըմբշամարտի աշխարհի առաջնությունան տղամարդկանց 86 կգ քաշային կարգի եզրափակիչում։

Յազդանին ազատ ոճի 86 կգ քաշային կարգում 2019 թվականի ըմբշամարտի աշխարհի առաջնությունում եզրափակիչում հաղթել է՝  հնդիկ Դիպակ Պունիային։ 2022 թվականի Ասիական խաղերի ըմբշամարտի մրցումներում Յազդանին եզրափակչում մրցել է Պունիայի հետ, որտեղ Յազդանին միակողմանի խաղում 10-0 հաշվով հաղթել է Պունիային։

Սերբիայի մայրաքաղաք Բելգրադում անցկացված ըմբշամարտի աշխարհի 2022 թվականի առաջնությունում տղամարդկանց 86 կգ քաշային կարգում Յազդանին նվաճել է արծաթե մեդալ։ Եզրափակչում պարտվել է իր մրցակից Դեյվիդ Թեյլորին։

Սերբիայի մայրաքաղաք Բելգրադում անցկացված ըմբշամարտի աշխարհի 2023 թվականի առաջնությունում տղամարդկանց 86 կգ քաշային կարգում կրկին նվաճել է արծաթե մեդալ։ Հինգերորդ անգամ պարտվել է իր «ոխերիմ» մրցակցին՝ Դեյվիդ Թեյլորին, այժմ զիջելով 1–5 հաշվով նրանց դեմ խաղում (վիճահարույց հաղթանակով, քանի որ Յազդանիի սկզբնական 4 նետումը հետ է մղվել)։ 2022 թվականի Չինաստանի Հանչժոու քաղաքում անցկացվող Ասիական խաղերում տղամարդկանց 86 քաշային կարգում  նվաճել է ոսկե մեդալ։

2024 թվականի ամառային օլիմպիական խաղերում տամարդկանց ազատ ոճի 86 կգ քաշային կարգում նվաճել է արծաթե մեդալ։

## Նվաճումներ
* Օլիմպիական խաղեր՝  2016  2020 և 2024
* աշխարհի առաջնություն՝  2017, 2019, 2021   2015, 2022, 2023, 2018 
* Աշխարհի գավաթ՝  2015, 2016, 2017
* Աշխարհի պատանեկան առաջնություն՝  2014 
* Ասիայի պատանեկան առաջնություն՝  2014 
* Կադետների աշխարհի առաջնություն՝  2011 
* Ասիայի կադետների առաջնություն՝  2011 
* Ասիական խաղեր՝  2018, 2022 
* Ասիայի առաջնություն՝  2018, 2021 
* Իսլամական համերաշխության խաղեր՝  2017
* Թախտի գավաթ՝  2015
* Դան Կոլովի մրցաշար՝  2019
* Փարիզի մրցաշար՝   2015   2016
* Ալեքսանդր Մեդվեդի մրցանակներ՝   2016

## Ծանոթագրություններ

## Արտաքին հղումներ
* 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Իրանցի ըմբշամարտիկներ
Կատեգորիա:Օլիմպիական չեմպիոններ